मंजूरी के 5 माह बाद भी नपा ने नहीं बनाया ट्रेचिंग ग्राउंड
भास्कर संवाददाता| नरसिंहगढ़
शहर को गंदगी से मुक्त करने के लिए नगरपालिका ने अब तक ट्रेचिंग ग्राउंड तैयार करने का काम शुरू नहीं किया है। जबकि इसके लिए जुलाई 2015 में पीआईसी की बैठक में प्रस्ताव पास किया जा चुका है। ट्रेचिंग ग्राउंड तैयार नहीं होने की वजह से शहर से रोज निकलने वाला कचरा वन्यक्षेत्र की कंतोड़ा, गणेश चौक की पहाड़ियां के आसपास और नगरीय क्षेत्र में हनुमानगढ़ी के सामने की सड़क के किनारे खुले मैदानों में डालकर जलाया जा रहा है। इससे हानिकारक गैसें निकलती हैं। इससे इलाके की आबोहवा और जमीन खराब हो रही है। इस बारे में नागरिक कई बार स्थिति सुधारने की मांग प्रशासन से कर चुके हैं। लेकिन अब तक इस बारे में कुछ नहीं किया गया है।
कहां प्रस्तावित है ट्रेचिंग ग्राउंड- शहर से 10 किमी दूर विजयगढ़ में सन 2010 में शासन ने 4 हैक्टेयर जमीन मंजूर की है।
कितनी लागत से बनना है ट्रेचिंग ग्राउंड- 1.53 करोड़ 90 हजार रुपए।
लोगों की राय- रहवासी छत्रवर्धन सिंह कहते हैं कि नपा को कम से कम परशुराम सागर में बरसाती पानी की आवक के जरिए गंगाजलिया क्षेत्र में तो कचरा डालने से बचना चाहिए। पानी की आवक पर खराब असर पड़ेगा तालाब में गंदा कचरा-पॉलीथिन बहकर पहुंचेगी।
डेढ़ करोड़ में बनेगा ट्रेचिंग ग्राउंड
नपा का पक्ष: राजस्व निरीक्षक डूंगर सिंह राजपूत से मिली जानकारी के मुताबिक ट्रेचिंग ग्राउंड के लिए मिली जमीन पर तार फेंसिंग के लिए कब्जा लेने के लिए एसडीएम कार्यालय से पिछले दिनों निर्देश मिले थे। लेकिन ब्लॉक के आरआई के अवकाश पर होने की वजह से अभी यह काम नहीं हो सका है। कब्जा लेने के बाद ट्रेचिंग ग्राउंड का काम शुरू किया जा सकेगा।
नगरपालिका शहर का कचरा राेजाना संरक्षित वन्यक्षेत्र में डाल रही है।
hin_Deva san_Deva hin_Deva hin_Deva hin_Deva hin_Deva bho_Deva hin_Deva awa_Deva